L 302/78
HR
Službeni list Europske unije
2.3.
Vozilo u 1. ili 2. načinu punjenja (punjenje izmjeničnom strujom, bez komunikacije)
2.3.1.
Stanica za punjenje/napajanje iz mreže
22.11.2022.
Utičnica za napajanje iz mreže može se postaviti bilo gdje u ispitnom prostoru na sljedeći način:
— utičnice se moraju postaviti na zajedničku masu (kućište obloženo apsorpcijskim materijalom – ALSE) ili pod (ispitni prostor na otvorenom – OTS);
— duljina kabela između utičnice za napajanje iz mreže i umjetnih električnih mreža mora biti što kraća, ali ne mora nužno biti usklađena s kabelima za punjenje;
— kabeli se moraju postaviti što bliže zajedničkoj masi (ALSE) ili podu (OTS).
2.3.2.
Umjetna mreža Vozilo se povezuje na napajanje iz mreže kroz 50 μH/50 Ω umjetne mreže (umjetne električne mreže) (vidjeti točku 4.
Dodatka 8.).
Umjetne električne mreže moraju se postaviti izravno na zajedničku masu (ALSE) ili pod (OTS).
Kućišta umjetnih električnih mreža moraju se električno spojiti sa zajedničkom masom (ALSE) ili povezati s uzem­ ljenjem (OTS, npr.
šipka za uzemljenje).
Priključak za mjerenje svake umjetne električne mreže mora biti terminiran s opterećenjem od 50 Ω.
2.3.3.
Kabeli za punjenje strujom Kabeli za punjenje strujom moraju se razvući po ravnoj crti između umjetnih električnih mreža i priključka za punjenje vozila te provući okomito na uzdužnu os vozila (vidjeti slike 3.d i 3.e).
Stršeća duljina kabela od umjetnih električnih mreža do boka vozila mora biti 0,8 m (+0,2/–0 m), kako je prikazano na slikama 3.d i 3.e.
Ako su kabeli dulji, moraju se presaviti u obliku slova Z na širinu manju od 0,5 m, otprilike na pola udaljenosti između umjetne električne mreže i vozila.
Ako to nije izvedivo zbog veličine ili krutosti kabela ili jer se ispitivanje provodi u postrojenju korisnika, u ispitnom izvješću mora se detaljno navesti kako je smještena ta dodatna duljina kabela.
Kabeli za punjenje priključeni na boku vozila moraju visjeti vertikalno na udaljenosti od 100 mm (+200/ –0 mm) od nadogradnje vozila.
Svi se kabeli moraju postaviti na nevodljiv materijal niske relativne permitivnosti (dielektrična konstanta) (εr ≤ 1,4), na (100 ± 25) mm iznad zajedničke mase (ALSE) ili poda (OTS).
2.4.
Vozilo u 3. načinu punjenja (punjenje izmjeničnom strujom, s komunikacijom) ili 4. načinu punjenja (punjenje istosmjernom strujom, s komunikacijom)
2.4.1.
Stanica za punjenje/napajanje iz mreže Stanica za punjenje može se postaviti u ispitnom prostoru ili izvan ispitnog prostora.
Ako je moguće simulirati lokalnu/privatnu komunikaciju između vozila i stanice za punjenje, stanica za punjenje može se zamijeniti napajanjem iz izmjenične električne mreže.